નેધરલેન્ડની ઇરેસમસ યુનિવર્સિટી ઓફ મેડિકલ સેન્ટરના અભ્યાસુઓનું કહેવું છે કે આ અભ્યાસમાં મોટાભાગે સ્વસ્થ કપલ્સના ડેટાનો સમાવેશ કરવામાં આવ્યો છે. તેમ છતાંજો કપલ્સે વ્યક્તિગત રીતે તેઓ ક્યાં સુધી કઈ પદ્ધતિથી બાળકો પેદા કરવાની ક્ષમતા ધરાવે છે તે જાણવું હોય તો તેમણે જરૂરી પરીક્ષણો કરાવીને નિષ્ણાતોના માર્ગદર્શન લેવા જરૂરી છે. અમેરિકાની યુનિવર્સિટી ઓફ કેલિફોર્નિયાના રિપ્રોડક્ટિવ એન્ડોક્રાયનોલોજિસ્ટ ડો. ડો. એલવિન મોક-લીન કહે છે કે નેધરલેન્ડના અભ્યાસુઓના તારણો ઘણે અંશે યુનિવર્સિલ કહી શકાય, કારણ કે તેમણે ૧૦,૦૦૦ કપલ્સમાં વિવિધ દેશોના અને સભ્યતાઓના કપલ્સનો સમાવેશ કર્યો છે.